CELEX: C2005/217/56
Language: sk
Date: 2005-09-03 00:00:00
Title: Vec C-270/05: Návrh na začatie prejudiciálneho konania podaný rozsudkom Areios Pagos z 9. júna 2005, ktorý súvisí s konaním: Athinaïki Chartopoiïa AE proti L. Panagiotidis a i.

3.9.2005   
            
            
               SK
            
            
               Úradný vestník Európskej únie
            
            
               C 217/29
            
         Návrh na začatie prejudiciálneho konania podaný rozsudkom Areios Pagos z 9. júna 2005, ktorý súvisí s konaním: Athinaïki Chartopoiïa AE proti L. Panagiotidis a i.
   (Vec C-270/05)
   (2005/C 217/56)
   Jazyk konania: gréčtina
   Areios Pagos (Najvyšší kasačný súd) podal rozsudkom z 9. júna 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Athinaïki Chartopoiïa AE proti L. Panagiotidis a i. a ktorý bol doručený kancelárii Súdneho dvora 1. júla 2005.
   Areios Pagos žiada Súdny dvor, aby rozhodol o nasledujúcej otázke:
   „Spadá prevádzka, ktorej personál bol hromadne prepustený, bez toho, že by sa uskutočnili postupy informovania a konzultovania so zástupcami zamestnancov uvádzané článkom 1 ods. 2 písm. d) smernice 75/129/EHS, článkom 2 ods. 4 smernice 92/56/EHS a článkom 4 ods. 4 smernice 98/59/ES, pre účely vyššie uvedených smerníc Rady a zákona č. 1387/1938 o ‚kontrole hromadného prepúšťania a ostatných ustanoveniach’ pod pojem práva Spoločenstva ‚podnik’“?